Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Koristite analogni ili USB mikrofon i odaberite zadani ulazni uređaj.

# Korištenje vanjskog mikrofona

Možete koristiti vanjski mikrofon za razgovor s prijateljima, razgovor s kolegama na poslu, snimanje glasa ili korištenje s drugim multimedijskim aplikacijama. Čak i ako vaše računalo ima ugrađen mikrofon ili web kameru s mikrofonom, zasebni mikrofon obično pruža bolju kvalitetu zvuka.

Ako vaš mikrofon ima okrugli utikač, jednostavno ga priključite u odgovarajuću zvučnu utičnicu na računalu. Većina računala ima dvije utičnice: jednu za mikrofone i jednu za zvučnike. Ova utičnica je obično svjetlocrvene boje ili je popraćena slikom mikrofona. Mikrofoni uključeni u odgovarajuću utičnicu obično se koriste po zadanome. Ako ne, pogledajte upute u nastavku za odabir zadanog ulaznog uređaja.

Ako imate USB mikrofon, priključite ga u bilo koji USB priključak na računalu. USB mikrofoni djeluju kao zasebni zvučni uređaji i možda ćete morati odrediti koji mikrofon se koristiti po zadanome.

# Odabir zadanog ulaza zvučnog uređaja

Otvorite Aktivnosti pregled i započnite tipkati Zvuk.

Kliknite na Zvuk kako bi otvorili panel.

U odjeljku Ulaz, odaberite uređaj koji želite koristiti. Indikator razine glasnoće ulaza trebao bi reagirati kada govorite.

Možete prilagoditi glasnoću zvuka i isključiti mikrofon s ovog panela.