Phil Bull
philbull@gmail.com
Shaun McCance
shaunm@gnome.org
Kako provjeriti zašto miš ne radi.

# Pokazivač miša se ne pomiče

# Provjerite je li miš priključen

Ako imate miš s kablom, provjerite je li ispravno priključen na vaše računalo.

Ako se radi o USB mišu (s pravokutnim priključkom), pokušajte ga priključiti u drugi USB priključak. Ako se radi o PS/2 mišu (s malim, okruglim priključkom sa šest pinova), provjerite je li priključen na zeleni priključak za miša, a ne ljubičasti priključak za tipkovnicu. Možda ćete morati ponovno pokrenuti računalo ako nije bio priključen.

# Provjerite radi li miš doista

Priključite miš na drugo računalo i provjerite radi li.

Ako je miš optički ili laserski miš, svjetlo bi trebalo svijetliti s donje strane miša ako je uključen. Ako nema svjetla, provjerite je li uključen. Ako jest, a još uvijek nema svjetla, možda je miš pokvaren.

# Provjera bežičnog miša

Provjerite je li miš uključen. Često postoji prekidač na dnu miša za potpuno isključivanje miša, tako da ga možete ponijeti sa sobom bez stalne aktivacije miša.

Ako koristite Bluetooth miš, provjerite jeste li uparili miš s računalom. Pogledajte .

Pritisnite tipku i pogledajte pomiče li se pokazivač miša. Pojedini bežični miševi idu u stanje mirovanja radi uštede energije, pa možda neće reagirati dok ne pritisnete tipku. Pogledajte .

Provjerite je li baterija miša napunjena.

Provjerite je li prijemnik (dongle) ispravno priključen na računalo.

Ako vaš miš i prijemnik mogu raditi na različitim radio kanalima, provjerite jesu li oboje postavljeni na isti kanal.

Možda ćete morati pritisnuti tipku na mišu, prijemniku ili na oba kako bi uspostavili povezivanje. Ako je to slučaj, priručnik s uputama za vaš miš trebao bi sadržavati više pojedinosti.

Većina RF (radio) bežičnih miševa trebala bi raditi automatski kada ih uključite u svoje računalo. Ako imate Bluetooth ili IR (infracrveni) bežični miš, možda ćete trebati izvršiti neke dodatne korake kako bi mogao raditi. Koraci mogu ovisiti o proizvođaču ili modelu vašeg miša.