Petr Kovar
pknbe@volny.cz 2014
Prilagodba koja aplikacija otvara određenu MIME vrstu.

# Zaobilaženje zadane registrirane aplikacije za sve korisnike

Datoteke /usr/share/applications/mimeapps.list i /usr/share/applications/gnome-mimeapps.list određuju koja je aplikacija registrirana za otvaranje određenih MIME vrsta po zadanome. Ove datoteke omogućuje distribucija.

Kako bi zaobišli zadane postavke sustava za sve korisnike u sustavu, morate stvoriti /etc/xdg/mimeapps.list ili /etc/xdg/gnome-mimeapps.list datoteku s popisom MIME vrsta za koje želite zaobići zadanu registriranu aplikaciju.

Datoteke koje se nalaze u /etc/xdg/ imaju prednost nad datotekama koje se nalaze u /usr/share/applications/. Dodatno, /etc/xdg/gnome-mimeapps.list ima prednost nad /etc/xdg/mimeapps.list, ali ga može zaobići korisničko podešavanje u ~/.config/mimeapps.list.

# Zaobilaženje zadane registrirane aplikacije za sve korisnike

Pogledajte /usr/share/applications/mimeapps.list datoteku kako bi odredili MIME vrste za koje želite promijeniti zadanu registriranu aplikaciju. Primjerice, sljedeći primjer datoteke mimeapps.list određuje zadanu registriranu aplikaciju za `text/html` i `application/xhtml+xml` MIME vrste:

[Default Applications] text/html=epiphany.desktop application/xhtml+xml=epiphany.desktop

Zadana aplikacija (Epiphany) definirana je određivanjem odgovarajuće .desktop datoteke (epiphany.desktop). Zadana lokacija za .desktop datoteke ostalih aplikacija je /usr/share/applications/.

Stvorite /etc/xdg/mimeapps.list datoteku. U datoteci navedite MIME vrste i njihove odgovarajuće zadane registrirane aplikacije:

[Default Applications] text/html=mojaaplikacija1.desktop application/xhtml+xml=mojaaplikacija2.desktop

[Added Associations] text/html=mojaaplikacija1.desktop; application/xhtml+xml=mojaplikacija2.desktop;

Ovo postavlja zadanu registriranu aplikaciju za `text/html` MIME vrstu na `mojaaplikacij1.desktop`, i zadanu registriranu aplikaciju za `application/xhtml+xml` MIME vrstu na `mojaaplikacija2.desktop`.

Kako bi ove postavke ispravno funkcionirale, provjerite jesu li datoteke mojaplikacija1.desktop i mojaplikacija2.desktop smještene u /usr/share/applications/ direktorij.

Možete koristiti gio mime naredbu za provjeriu je li zadana registrirana aplikacija ispravno postavljena:

    $ gio mime text/html
    Default application for “text/html”: mojaaplikacija1.desktop
    Registered applications:
    	mojaaplikacija1.desktop
    	epiphany.desktop
    Recommended applications:
    	mojaaplikacija1.desktop
    	epiphany.desktop