Phil Bull
philbull@gmail.com
Možda se nešto preuzima, možda je mreža spora ili je poslužitelj preopterećen.

# Internet je prespor

Ako koristite internet i prespor je, mnogi razlozi mogu uzrokovati usporavanje.

Pokušajte zatvoriti vaš web preglednik i ponovno ga otvoriti, i prekinuti povezivanje i ponovno se povezati s internetom. (Ovim se poništavaju mnoge stvari koje bi mogle uzrokovati spori rad interneta.)

Preopterećenje poslužitelja

Pružatelji internetskih usluga uobičajeno postavljaju internetska povezivanja tako da ih dijeli nekoliko kućanstava. Iako se povezujete zasebno, putem vlastite telefonske linije ili kabelske veze, veza s ostatkom interneta na telefonskoj centrali zapravo može biti zajednička. Ako je to slučaj i puno vaših susjeda koristi internet u isto vrijeme kao i vi, možda ćete primijetiti usporavanje. Najvjerojatnije ćete to iskusiti u trenucima kada su vaši susjedi vjerojatno na internetu (primjerice, u večernjim satima).

Preuzimanje više stvari odjednom

Ako vi ili netko drugi koristi internetsko povezivanje za preuzimanje nekoliko datoteka odjednom, ili gledate video snimke, internet povezivanje možda neće biti dovoljno brzo za vaše potrebe. U tome slučaju, biti će sporije.

Nepouzdano povezivanje

Pojedina internetska povezivanja su jednostavno nepouzdana, privremena ili ona u područjima velike potražnje. Ako ste u prometnom kafiću ili konferencijskom centru, internetsko povezivanje može biti prezauzeto ili jednostavno nepouzdano.

Slab signal bežičnog povezivanja

Ako se na internet povezujete bežičnom (Wi-Fi) mrežom, provjerite mrežnu ikonu na gornjoj traci kako bi vidjeli imate li dobar signal. Ako nemate, internet se može usporiti zato jer nemate dovoljno dobar signal.

Korištenje sporijeg mobilnog internetskog povezivanja

Ako imate mobilno širokopojasno povezivanje i primijetite da je presporo, možda ste se preselili u područje gdje je prijem signala loš. Kada se to dogodi, internetsko povezivanje će se automatski prebaciti s brzog “mobilnog širokopojasnog” povezivanja poput 4G na pouzdanije, ali sporije povezivanje kao što je GPRS.

Web preglednik ima problem

Ponekad se web preglednici susreću s problemom zbog kojeg rade sporo. To može biti iz više razloga — možda ste posjetiti web stranicu koju preglednik teško učitava, ili ste primjerice, možda imali otvoren preglednik dulje vrijeme. Pokušajte zatvoriti sve prozore preglednika, a zatim ponovno otvoriti preglednik kako bi vidjeli ima li tada razlike.