Projekt GNOME dokumentacije
gnome-doc-list@gnome.org
Michael Hill
mdhillca@gmail.com
Provjerite je li zvuk utišan, jesu li kabli ispravno priključeni i je li zvučna kartica otkrivena od strane sustava.

# Ne čujem nikakav zvuk na računalu

Ako ne čujete nikakve zvukove na računalu, primjerice kada pokušavate reproducirati glazbu, provjerite sljedeće savjete za rješavanje problema.

# Provjerite da zvuk nije utišan

Otvorite izbornik sustava i provjerite da zvuk nije utišan.

Određena prijenosna računala imaju preklopnik utišavanja ili tipke utišavanja na tipkovnici — pokušajte pritisnuti te tipke utišavanja kako bi vidjeli hoće li se zvuk uključiti.

Trebali bi još provjeriti jeste li isključili zvuk aplikacije koju koristite za reprodukciju zvuka (primjerice, vaš glazbeni ili filmski reproduktor). Aplikacija može imati tipku za utišavanje ili promjenu glasnoće zvuka u svom glavnom prozoru, pa provjerite i to.

Isto tako, možete provjeriti klizač glasnoće zvuka na Zvuk panelu:

Otvorite Aktivnosti pregled i započnite tipkati Zvuk.

Kliknite na Zvuk kako bi otvorili panel.

U odjeljku Razina glasnoće zvuka, provjerite nije li vaša aplikacija utišana. Tipka na kraju klizača glasnoće zvuka Utišaj uključuje ili isključuje zvuk.

# Provjerite jesu li zvučnici uključeni i povezani ispravno

Ako vaše računalo ima vanjske zvučnike, provjerite jesu li uključeni i je li zvuk pojačan. Provjerite jesu li kabli ispravno priključeni u izlaznu “output” utičnicu na vašem računalu. Ta utičnica je uobičajeno zelene boje.

Određene zvučne kartice mogu prebacivati između utičnica koja se koristi za izlaz (do zvučnika) i utičnice za ulaz (primjerice, iz mikrofona). Izlazna utičnica može biti drugačija kada koristite Linux, Windows ili Mac OS. Pokušajte priključiti kabel zvučnika u drugu zvučnu utičnicu na računalu.

Posljednja stvar koju trebate provjeriti, je li zvučni kabel ispravno priključen u stražnji dio zvučnika. Određeni zvučnici imaju i više od jednog ulaza.

# Provjerite je li odgovarajući zvučni uređaj odabran

Određena računala imaju više “zvučnih uređaja” instaliranih. Neki od njih imaju mogućnost izlaza zvuka, a neki ne, stoga provjerite jeste li odabrali odgovarajući zvučni uređaj. To može uključivati postupak pokušaja i pogreške kako biste odabrali pravi uređaj.

Otvorite Aktivnosti pregled i započnite tipkati Zvuk.

Kliknite na Zvuk kako bi otvorili panel.

U odjeljku Izlaz, odaberite Izlazni uređaj i kliknite na Isprobaj tipku kako bi vidjeli rade li zvučnici.

Možda ćete morati isprobati svaki dostupni uređaj.

# Provjerite je li zvučna kartica ispravno otkrivena

Vaša zvučna kartica možda nije ispravno otkrivena vjerojatno jer upravljački programi za zvučnu karticu nisu instalirani. Možda trebate instalirati upravljačke programe za zvučnu karticu ručno. Kako ćete to učiniti ovisi o vrsti kartice.

Pokrenite lspci naredbu u Terminalu kako bi saznali koju zvučnu karticu imate:

Idite u Aktivnosti pregled i otvorite Terminal.

Pokrenite lspci s administratorskim ovlastima; ili upisivanjem sudo lspci i vaše lozinke, ili upisivanjem su, a zatim korijenske (administratorske) lozinke, zatim upišite lspci.

Provjerite je li zvučni kontroler ili zvučni uređaj prikazan: u tome slučaju trebali bi vidjeti proizvođača i broj modela zvučne kartice. Isto tako, lspci -v prikazuje popis s opširnijim informacijama.

Možda ćete trebati potražiti i instalirati upravljačke programe za svoju zvučnu karticu. Najbolje je zatražiti upute na forumima podrške (ili na neki drugi način) za vašu Linux distribuciju.

Ako ne možete nabaviti upravljačke programe za svoju zvučnu karticu, možete kupiti novu zvučnu karticu. Možete nabaviti zvučne kartice koje se instaliraju unutar računala ili vanjske USB zvučne kartice.