Projekt GNOME dokumentacije
gnome-doc-list@gnome.org
Ako su ispisi prugasti, blijedi ili im nedostaju boje, provjerite razinu tinte ili očistite glavu ispisa.

# Zašto na ispisima ima pruga, crta ili pogrešnih boja?

Ako su vaši ispisi prugasti, izblijedjeli, imaju crte kojih ne bi trebalo biti ili su loše kvalitete, uzrok tome može biti problem s pisačem ili niske količine tinte ili tonera.

# Blijedi tekst ili slike

Možda vam ponestaje tinte ili tonera. Provjerite zalihe tinte ili tonera i po potrebi kupite novi uložak.

# Pruge i crte

Ako imate tintni pisač, glava pisača je možda prljava ili djelomično blokirana. Pokušajte očistiti glavu pisača. Upute potražite u priručniku pisača.

# Pogrešne boje

Pisač je možda ostao bez jedne boje tinte ili tonera. Provjerite zalihe tinte ili tonera i po potrebi kupite novi uložak.

# Nazubljene crte ili crte nisu ravne

Ako crte na vašem ispisu koje bi trebale biti ravne ispadnu nazubljene, možda ćete morati poravnati glavu za ispis. Za pojedinosti o tome pogledajte priručnik s uputama za pisač.