Tiffany Antopolski
tiffany.antopolski@gmail.com
Projekt GNOME dokumentacije
gnome-doc-list@gnome.org
Michael Hill
mdhillca@gmail.com
Klein Kravis
kleinkravis44@outlook.com 2020
Korištenje Déjà Dupa (ili neke druge aplikacije sigurnosnog kopiranja) za stvaranje kopija bitnih datoteka i postavki kako bi spriječili njihov gubitak.

# Kako sigurnosno kopirati

Najlakši način sigurnosnog kopiranja datoteka i postavki je da aplikaciji za sigurnosno kopiranje prepustite upravljanje postupkom sigurnosnog kopiranja. Dostupan je niz različitih aplikacija za sigurnosno kopiranje, primjerice Déjà Dup.

Vodič odabrane aplikacije za stvaranje sigurnosnih kopija provest će vas kroz postavljanje vaših osobitosti za sigurnosno kopiranje, kao i kako obnoviti svoje podatke.

Alternativna mogućnost je da kopirate svoje datoteke na sigurnu lokaciju, poput vanjskog čvrstog diska, mrežne usluge pohrane ili USB uređaja pohrane. Vaše osobne datoteke i postavke uobičajeno se nalaze u osobnoj mapi, tako da ih od tamo možete kopirati.

Količina podataka koju možete sigurnosno kopirati ograničena je veličinom uređaja za pohranu. Ako imate prostora na uređaju sigurnosnog kopiranja, najbolje je sigurnosno kopirati cijelu osobnu mapu uz sljedeće iznimke:

Datoteke koje su već sigurnosno kopirane negdje drugdje, primjerice na USB uređaju pohrane ili nekom drugom prijenosnom mediju.

Datoteke koje možete lako ponovno stvoriti. Primjerice, ako ste programer, ne morate sigurnosno kopirati datoteke koje nastaju kada kompilirate svoje programe. Umjesto toga, samo provjerite jeste li sigurnosno kopirali datoteke izvornog kôda programa.

Sva datoteke iz mape smeća. Mapu smeća možete pronaći u ~/.local/share/Trash putanji.