Projekt GNOME dokumentacije
gnome-doc-list@gnome.org
Ekaterina Gerasimova
kittykat3756@gmail.com
Michael Hill
mdhillca@gmail.com
Pojedini bežični uređaji imaju problema s rukovanjem kada je računalo suspendirano i ne nastavljaju pravilno s radom.

# Nema bežične mreže kada se računalo probudi

Ako ste suspendirali računalo, možda ćete ustanoviti kako vaša bežična mreža ne radi kada je ponovno pokrenete. To se događa kada upravljački program za bežični uređaj ne podržava u potpunosti određene značajke uštede energije. Uobičajeno se bežična mreža ne uspije pravilno uključiti kada računalo nastavi s radom.

Ako se to dogodi, pokušajte isključiti bežičnu mrežu i zatim ju ponovno uključiti:

Otvorite Aktivnosti pregled i započnite upisivati Bežična mreža.

Kliknite na Bežična mreža za otvaranje panela.

Isključite preklopnik Bežična mreža u gornjem desnom kutu prozora i zatim ga ponovno uključite.

Ako bežična mreža i dalje ne radi, uključite preklopnik Način rada u zrakoplovu i zatim ga ponovno isključite.

Ako ovo ne uspije, ponovnim pokretanjem računala bi bežična mreža ponovno trebala raditi. Ako i nakon toga imate problema, priključite se s internetom pomoću žičnog kabla i nadopunite svoje računalo.