Projekt GNOME dokumentacije
gnome-doc-list@gnome.org
Provjerite jesu li dobro priključeni zvučni kabli i upravljačke programe zvučne kartice.

# Čujem pucketanje ili zujanje pri reprodukciji zvuka

Ako čujete pucketanje ili zujanje tijekom reprodukcije zvuka na vašem računalu, možda imate problem sa zvučnim kablima ili konektorima, ili problem s upravljačkim programima zvučne kartice.

Provjerite jesu li zvučnici priključeni ispravno.

Ako zvučnici nisu potpuno priključeni, ili su krivo priključeni, možete čuti zvuk zujanja.

Provjerite je li kabel slušalica/zvučnika oštećen.

Zvučni kabli i konektori mogu se postupno istrošiti tijekom upotrebe. Pokušajte priključiti kabel ili slušalice u drugi zvučni uređaj (kao što je MP3 ili CD reproduktor) kako bi provjerili postoji li još uvijek pucketanje. Ako postoji, možda trebate zamijeniti kabel ili slušalice.

Provjerite ispravnost upravljačkih programa zvuka.

Određene zvučne kartice ne rade dobro na Linuxu jer nemaju dovoljno dobre upravljačke programe. Ovaj problem je teže identificirati. Pokušajte potražiti proizvođača i model svoje zvučne kartice na internetu, dodajte pojam u pretraživanje “Linux”, da vidite imaju li drugi ljudi isti problem.

Možete koristiti lspci naredbu kako bi dobili više informacija o svojoj zvučnoj kartici.