Projekt GNOME dokumentacije
gnome-doc-list@gnome.org
Smanjivanje ili povećavanje datotečnog sustava i njegovih particija.

# Prilagodba veličine datotečnog sustava

Datotečni sustav može se povećati kako bi se iskoristio slobodan prostor nakon njegove particije. Često je to čak moguće dok je datotečni sustav montiran.

Kako bi napravili prostor za drugu particiju nakon datotečnog sustava, on se može smanjiti prema slobodnom prostoru unutar njegove particije.

Nemaju svi datotečni sustavi podršku za promjenu veličine.

Veličina particije će se promijeniti zajedno s veličinom datotečnog sustava. Na isti način je moguće promijeniti veličinu particije bez datotečnog sustava.

# Promjena veličine datotečnog sustava/particije

Otvorite Diskovi iz Aktivnosti pregleda.

Odaberite disk koji sadrži dotični datotečni sustav s popisa uređaja pohrane na lijevoj strani. Ako postoji više od jedne particije na disku, odaberite particiju koja sadrži datotečni sustav.

Na alatnoj traci ispod odjeljka Uređaji kliknite tipku izbornika. Zatim kliknite Promjena veličine datotečnog sustava… ili Promjena veličine… ako ne postoji datotečni sustav.

Otvorit će se dijalog gdje se može odabrati nova veličina. Datotečni sustav će se montirati kako bi se izračunala najmanja potrebna veličina prema količini trenutnog sadržaja. Ako smanjivanje nije podržano, najmanja veličina je trenutna veličina. Ostavite dovoljno prostora unutar datotečnog sustava prilikom smanjivanja kako bi osigurali da može raditi brzo i pouzdano.

Ovisno o tome koliko podataka treba premjestiti iz smanjenog dijela, promjena veličine datotečnog sustava može potrajati dulje vrijeme.

Promjena veličine datotečnog sustava automatski uključuje popravak datotečnog sustava. Stoga se savjetuje stvaranje sigurnosne kopije bitnih podataka prije početka. Radnja se ne smije zaustaviti ili će rezultirati oštećenjem datotečnog sustava.

Potvrdite početak radnje klikom na Promijeni veličinu.

Radnja će odmontirati datotečni sustav ako promjena veličine montiranog datotečnog sustava nije podržana. Budite strpljivi dok datotečni sustav mijenja veličinu.

Nakon završetka potrebnih radnji promjene veličine i popravka, datotečni sustav spreman je za ponovno korištenje.