Jim Campbell
jwcampbell@gmail.com
Michael Hill
mdhillca@gmail.com
IP adresa je poput telefonskog broja za vaše računalo.

# Što je IP adresa?

“IP adresa” znači Adresa Internetskog Protokola, a svaki uređaj koji je povezan s mrežom (na internet) ima jednu.

IP adresa je slična vašem telefonskom broju. Vaš telefonski broj je jedinstveni skup brojeva koji identificira vaš telefon kako bi vas drugi ljudi mogli nazvati. Slično tome, IP adresa je jedinstveni skup brojeva koji identificira vaše računalo tako da može slati i primati podatke s drugih računala.

Trenutno, većina IP adresa sastoji se od četiri skupa brojeva, svaki odvojen točkom. `192.168.1.42` je primjer IP adrese.

IP adresa može biti promjenjiva ili nepromjenjiva. Promjenjive IP adrese privremeno se dodjeljuju svaki puta kada se vaše računalo poveže na mrežu. Nepromjenjive IP adrese su fiksne i ne mijenjaju se. Promjenjive IP adrese češće su od nepromjenjivih adresa — nepromjenjive adrese se obično koriste samo kada postoji posebna potreba za njima, kao što je administracija poslužitelja.