Ryan Lortie
desrt@desrt.ca 2012
Aruna Sankaranarayanan
aruna.evam@gmail.com
Petr Kovar
pknbe@volny.cz 2019
Koristite dconf datoteke ključeva za podešavanje određenih postavki pomoću uređivača teksta.

# Upravljanje postavkama sustava pomoću datoteka ključeva

Datoteke baze podataka sustava, koje se nalaze u /etc/dconf/db, ne mogu se uređivati jer su napisane u GVDB formatu. Kako bi promijenili postavke sustava pomoću uređivača teksta, možete promijeniti datoteke ključeva sadržane u direktorijima datoteka ključeva. Svaki direktorij datoteke ključeva odgovara određenoj datoteci baze podataka sustava i ima isti naziv kao datoteka baze podataka s dodanim datotečnim proširenjem “.d” (primjerice, /etc/dconf/db/local.d) . Svi direktoriji datoteka ključeva nalaze se u /etc/dconf/db, a svaki sadrži datoteke ključeva u posebnom formatu koji se mogu kompilirati u bazu podataka dconf.

# Datoteka ključa u ovom direktoriju izgledat će otprilike ovako:

# Određena korisna zadana postavka za našu stranicu

[system/proxy/http] host='172.16.0.1' enabled=true

[org/gnome/desktop/background] picture-uri='file:///usr/local/linux-zajednica/gnome-pozadina.jpeg'

dconf nadopuna mora se pokrenuti uvijek kada promijenite datoteku ključa. Kada to učinite, dconf uspoređuje vremensku oznaku u datoteci baze podataka sustava s vremenskom oznakom u odgovarajućem direktoriju datoteke ključa. Ako je vremenska oznaka u direktoriju datoteke ključa novija od one u datoteci baze podataka, dconf ponovno stvara `system-db` datoteku i šalje obavijest D-Busu sustava, koji zauzvrat obavještava sve pokrenute aplikacije da ponovno pročitaju svoje postavke.

Naziv grupe u ključnoj datoteci upućuje na GSettings ID sheme. Primjerice, `org/gnome/desktop/background` upućuje na shemu `org.gnome.desktop.background`, koja sadrži ključ `picture-uri`.

Vrijednosti unutar grupe očekuju se u serializiranom GVariant obliku.