Projekt GNOME dokumentacije
gnome-doc-list@gnome.org
Phil Bull
philbull@gmail.com
Tiffany Antopolski
tiffany.antopolski@gmail.com
Michael Hill
mdhillca@gmail.com
Korištenje duljih, složenijih lozinka.

# Odabir sigurne lozinke

Neka vaše lozinke budu dovoljno lake da ih možete zapamtiti, ali i dovoljno komplicirane da ih netko drugi (uključujući računalne programe) ne može pogoditi.

Odabirom dobre lozinke pomoći ćete u zaštiti računala. Ako je vašu lozinku lako pogoditi, netko je može pogoditi i dobiti pristup vašim osobnim podacima.

Ljudi čak mogu koristiti računala kako bi sustavno pokušali pogoditi vašu lozinku, tako da čak i ona lozinka koju bi čovjek teško pogodio, računalo ju može vrlo lako provaliti. Slijedi nekoliko savjeta za odabir dobre lozinke:

Koristite mješavinu velikih i malih slova, brojeva, simbola i razmaka u lozinci. To ju čini teže za pogoditi; postoji više simbola koje možete birati, što znači više mogućih lozinki koje bi netko morao provjeriti kada pokušava pogoditi vašu lozinku.

Dobar način odabira lozinke je uzeti prvo slovo svake riječi iz izraza kojeg se možete sjetiti. Izraz može biti naziv filma, knjige, pjesme ili albuma. Primjerice, “Flatland: A Romance of Many Dimensions" postao bi F:ARoMD ili faromd ili f:aromd.

Neka vaša lozinka bude što duža. Što više znakova sadrži, dulje bi trebalo osobi ili računalu da ju pogode.

Ne koristite riječi koje se pojavljuju u standardnom rječniku na bilo kojem jeziku. Provaljivači lozinki prvo će isprobati njih. Najčešća lozinke su "lozinka" ili "1234" — ljudi mogu pogoditi ovakve lozinke vrlo brzo!

Ne koristite nikakve osobne podatke poput datuma, broja registarske pločice ili imena bilo kojeg člana obitelji.

Nemojte koristiti nikakve imenice.

Odaberite lozinku koja se može brzo upisati, kako bi smanjili šanse da netko može razaznati što ste upisali ako vas slučajno promatra.

Nikada i nigdje ne zapisujte svoje lozinke. Mogu se lako pronaći!

Koristite različite lozinke za različite stvari.

Koristite različite lozinke za različite račune.

Ako koristite istu lozinku za sve svoje račune, svatko tko ju pogodi moći će odmah pristupiti svim vašim računima.

Ipak, može biti teško zapamtiti mnogo lozinki. Iako nije tako sigurno kao korištenje različitih lozinki za sve, možda je lakše koristiti istu lozinku za stvari koje nisu bitne (poput web stranica), a različite za bitne stvari (poput e-pošte i računa za internetsko bankarstvo).

Redovito mijenjajte svoje lozinke.