Računalo će raditi, ali možda će trebati drugi kabel za napajanje ili putni adapter.
Projekt GNOME dokumentacije
gnome-doc-list@gnome.org
Phil Bull
philbull@gmail.com

# Hoće li računalo raditi s napajanjem u drugoj zemlji?

Različite zemlje koriste izvore napajanja na različitim naponima (uobičajeno 110V ili 220-240V) i AC frekvencijama (uobičajeno 50 Hz ili 60 Hz). Vaše bi računalo trebalo raditi s napajanjem u drugoj zemlji sve dok imate odgovarajući adapter za napajanje. Možda ćete još morati okrenuti prekidač.

Ako imate prijenosnik, sve što trebate učiniti je nabaviti prikladan utikač za vaš strujni adapter. Neki se prijenosnici isporučuju s više od jednog utikača za adapter, tako da možda već imate onaj prikladan. Ako ne, dovoljno je priključiti postojeći u standardni putni adapter.

Ako imate stolno računalo, isto možete nabaviti kabel s drugim utikačem ili koristiti putni adapter. U tome slučaju, ipak, možda ćete morati promijeniti sklopku napona na napajanju računala, ako postoji. Mnoga računala nemaju ovakav prekidač i raditi će s bilo kojim naponom. Pogledajte stražnji dio računala i pronađite utičnicu u koju se priključuje kabel za napajanje. Negdje u blizini može biti mala sklopka s oznakom "110V" ili "230V" (primjerice). Prebacite sklopku ako je potrebno.

Budite oprezni kada mijenjate kable za napajanje ili koristite putne adaptere. Po mogućnosti, prvo isključite sve.