Projekt GNOME dokumentacije
gnome-doc-list@gnome.org
Uklanjanje svih datoteka i mapa s vanjskog čvrstog diska ili USB uređaja pohrane formatiranjem.

# Brisanje sadržaja prijenosnog diska

Ako imate prijenosni disk, poput USB memorije ili vanjskog čvrstog diska, ponekada možete poželjeti potpuno ukloniti sve njegove datoteke i mape. To možete učiniti formatiranjem diska — ovo briše sve datoteke na disku i ostavlja ga praznim.

# Formatiranje prijenosnog diska

Otvorite Diskovi iz Aktivnosti pregleda.

Odaberite disk koji želite obrisati s popisa uređaja pohrane na lijevoj strani.

Provjerite jeste li odabrali ispravan disk! Ako odaberete pogrešan disk, sve datoteke na drugom disku bit će obrisane!

U alatnoj traci ispod odjeljka Uređaji kliknite na tipku izbornika. Zatim kliknite na Formatiraj particiju….

U otvorenom prozoru odaberite Vrstu datotečnog sustava za disk.

Ako koristite disk na Mac OS i Windows računalima uz Linux računalo, odaberite FAT. Ako ga koristite samo na Windowsima, NTFS bi mogao biti bolja mogućnost. Kratak opis vrste datotečnog sustava bit će predstavljen kao naziv.

Dodijelite naziv uređaja i kliknite Sljedeće za nastavak i prikaz prozora potvrde. Oprezno provjerite pojedinosti i kliknite na Formatiraj za brisanje diska.

Nakon što je formatiranje završeno, kliknite ikonu za izbacivanje kako bi sigurno uklonili disk. Sada bi trebao biti prazan i spreman za ponovno korištenje.

# Formatiranje diska ne briše potpuno vaše datoteke

Formatiranje diska ne briše u potpunosti njegove podatake. Formatirani disk neće izgledati kao da ima datoteke na sebi, ali je moguće pomoću posebnog softvera za oporavak obnoviti datoteke. Ako trebate potpuno obrisati datoteke, morat ćete koristiti pomagalo naredbenog retka, kao što je shred.