Projekt GNOME dokumentacije
gnome-doc-list@gnome.org
WEP i WPA su načini šifriranja podataka na bežičnim mrežama.

# Što znače WEP i WPA?

WEP i WPA (uz WPA2) su nazivi za različite alate šifriranja koji se koriste za osiguranje vašeg bežičnog povezivanja. Šifriranje kôdira mrežno povezivanje tako da ga nitko ne može “osluškivati” i gledati koje web stranice pregledavate. WEP je kratica za Wired Equivalent Privacy, a WPA znači Wireless Protected Access. WPA2 je drugo izdanje WPA standarda.

Korištenje bilo kojeg šifriranja uvijek je bolje od korištenja nijednog, ali WEP je najmanje siguran od ovih standarda i ne biste ga trebali koristiti ako ga možete izbjeći. WPA2 je najsigurniji od ova tri standarda. Ako vaša bežična kartica i usmjernik podržavaju WPA2, taj standard biste trebali koristiti prilikom postavljanja bežične mreže.