Projekt GNOME dokumentacije
gnome-doc-list@gnome.org
Natalia Ruz Leiva
nruz@alumnos.inf.utfsm.cl
Michael Hill
mdhillca@gmail.com
Rafael Fontenelle
rafaelff@gnome.org
Koristite Analizator iskoristivosti diska, Nadgledatelj sustava ili Resursi aplikacije za provjeru prostora i kapaciteta.

# Provjera preostalog prostora na disku

Možete provjeriti koliko je prostora na disku preostalo pomoću Analizatora iskoristivosti diska, Nadgledatelja sustava ili Resursi aplikacija.

# Provjera s Analizatorom iskoristivosti diska

Za provjeru slobodnog prostora i kapaciteta diska pomoću Analizatora iskoristivosti diska:

Otvorite Analizator iskoristivosti diska iz Aktivnosti pregleda. Prozor će prikazati popis lokacija datoteka zajedno s upotrebom i kapacitetom pojedine lokacije.

Kliknite na jednu od stavki s popisa za pregled opširnijeg sažetka korištenja te stavke. Pritisnite tipku izbornika, a zatim Pretraži mapu… za pretragu druge lokacije.

Informacije se prikazuju prema Mapi, Veličini, Sadržaju i kada su podaci posljednji put Promijenjeni. Pogledajte više pojedinosti u Analizatoru iskoristivosti diska.

# Provjera s Nadgledateljem sustava

Za provjeru slobodnog prostora i kapaciteta diska pomoću Nadgledatelja sustava:

Otvorite Nadgledatelj sustava aplikaciju iz Aktivnosti pregleda.

Odaberite karticu Datotečni sustavi za pregled particija sustava i korištenja prostora na disku. Informacije se prikazuju prema Ukupno, Slobodno, Dostupno i Iskorišteno stavkama.

# Provjera s Resursima

Za provjeru slobodnog prostora i kapaciteta diska pomoću Resursa:

Otvorite Resursi aplikaciju iz Aktivnosti pregleda.

Odaberite karticu Pohrana za pregled ukupnog Iskorištenog i Dostupnog diskovnog prostora sustava, kao i prostora koji koristi Operativni sustav i uobičajeni direktoriji korisnika.

Diskovni prostor se može osloboditi iz direktorija korisnika i njihovih poddirektorija odabirom okvira pokraj naziva direktorija.

# Što ako je disk prepun?

Ako je disk prepun trebali bi:

Obrisati datoteke koje nisu bitne ili koje više nećete koristiti.

Napravite sigurnosne kopije bitnih datoteka koje vam neko vrijeme neće trebati i obrišite ih s čvrstog diska.