Matthias Clasen
matthias.clasen@gmail.com 2012
Sindhu S
sindhus@live.in
Aruna Sankaranarayanan
aruna.evam@gmail.com
Petr Kovar
pknbe@volny.cz
Koji pokrenuti procesi se mogu očekivati u neprilagođenoj, standardnoj GNOME sesiji?

# Uobičajeni procesi

U standardnoj GNOME sesiji, programi koji se nazivaju pozadinski programi ili usluge izvode se na sustavu kao pozadinski procesi. Trebali bi pronaći sljedeće pokrenute pozadinske programe po zadanim postavkama:

# dbus-daemon

dbus-daemon omogućuje pozadinski program sabirnice poruka koji programi mogu koristiti za međusobnu razmjenu poruka. dbus-daemon implementiran je s D-Bus bibliotekom koja omogućuje komunikaciju jedan-na-jedan između bilo koje dvije aplikacije.

Za opširnije informacije pogledajte dbus-daemon stranicu priručnika.

# gnome-keyring-daemon

Vjerodajnice poput korisničkog imena i lozinke za razne programe i web stranice pohranjuju se na siguran način pomoću gnome-keyring-daemon. Te se informacije zapisuju u šifriranu datoteku koja se naziva datoteka skupa ključeva a sprema se u korisnikov osobni direktorij.

Za opširnije informacije pogledajte gnome-keyring-daemon stranicu priručnika.

# gnome-session

gnome-session program odgovoran je za pokretanje GNOME radnog okruženja uz pomoć upravitelja zaslona kao što je GDM, LightDM ili NODM. Zadanu sesiju za korisnika postavlja administrator sustava u trenutku instalacije sustava. gnome-session uobičajeno učitava posljednju sesiju koja se uspješno pokrenula na sustavu.

Za opširnije informacije pogledajte gnome-session stranicu priručnika.

# gnome-settings-daemon

gnome-settings-daemon upravlja postavkama za GNOME sesiju i za sve programe koji se pokreću unutar sesije.

Za opširnije informacije pogledajte gnome-settings-daemon stranicu priručnika.

# gnome-shell

gnome-shell pruža osnovne funkcije korisničkog sučelja za GNOME poput pokretanja programa, pregledavanja direktorija, pregledavanja datoteka itd..

Za opširnije informacije pogledajte gnome-shell stranicu priručnika.

# pulseaudio

PulseAudio je zvučni poslužitelj za Linux, POSIX i Windows sustave koji programima omogućuje izlaz zvuka putem Pulseaudio pozadinskog programa.

Za opširnije informacije pogledajte pulseaudio stranicu priručnika.

Ovisno o korisničkim postavkama, između ostalog možete vidjeti i nešto od sljedećeg:

# Dodatni procesi

at-spi2-dbus-launcher

at-spi2-registryd

gnome-screensaver

gnome-shell-calendar-server

goa-daemon

gsd-printer

razni Evolution procesi

razni GVFS procesi