Pojedini računalni hardver uzrokuje probleme sa suspenzijom.
Projekt GNOME dokumentacije
gnome-doc-list@gnome.org
Ekaterina Gerasimova
kittykat3756@gmail.com

# Zašto se računalo ponovno ne uključuje nakon suspenzije?

Ako suspendirate računalo, a zatim ga pokušate ponovno pokrenuti, možda neće raditi očekivano. Uzrok tome može biti hardver koji pravilno ne podržava suspenziju.

# Računalo je suspendirano i ne nastavlja s radom

Ako suspendirate računalo i zatim pritisnete tipku ili kliknete mišem, računalo bi se trebalo probuditi i prikazati zaslon na kojem se traži vaša lozinka. Ako se to ne dogodi, pokušajte pritisnuti tipku isključivanja (ne držite ju, samo ju pritisnite jednom).

Ako ovo i dalje ne pomaže, provjerite je li monitor računala uključen i pokušajte ponovno pritisnuti tipku na tipkovnici.

U konačnici, isključite računalo držeći tipku isključivanja 5-10 sekundi, iako ćete time izgubiti sav nespremljeni rad. Tada bi trebali ponovno moći uključiti računalo.

Ako se to dogodi svaki puta kada suspendirate računalo, najvjerojatnije značajka suspenzije ne radi s vašim hardverom.

Ako vaše računalo gubi energiju i nema alternativno napajanje (poput ispravne baterije), ono će se isključiti.

# Bežična mreža (ili drugi hardver) ne radi kada probudim računalo

Ako suspendirate računalo i zatim ga ponovno pokrenete, i ustanovite da vaše internetsko povezivanje , miš ili neki drugi uređaj ne rade ispravno. Uzrok tome može biti što upravljački program za uređaj prikladno ne podržava suspenziju. Ovo je problem s upravljačkim programom, a ne samim uređajem.

Ako uređaj ima prekidač za napajanje, pokušajte ga isključiti i zatim ponovno uključiti. U većini slučajeva uređaj će ponovno početi raditi. Ako se povezuje putem USB kabla ili slično, odspojite uređaj, zatim ga ponovno priključite i provjerite radi li.

Ako ne možete isključiti ili odspojiti uređaj, ili ako to ne radi, možda morate ponovno pokrenuti računalo kako bi uređaj ponovno počeo raditi.