Projekt GNOME dokumentacije
gnome-doc-list@gnome.org
Ekaterina Gerasimova
kittykat3756@gmail.com
Michael Hill
mdhillca@gmail.com
Možda nemate instalirane prikladne kôdeke ili je DVD možda iz druge regije.

# Zašto se DVD diskovi ne reproduciraju?

Ako umetnete DVD u svoje računalo, a on se ne reproducira, možda nemate instalirane prikladne DVD kôdeke ili je DVD možda iz druge regije.

# Instalacija prikladnih kôdeka za DVD reprodukciju

Kako bi mogli reproducirati DVD diskove morate imati instalirane prikladne kôdeke. Kôdek je dio softvera koji aplikacijama omogućuje čitanje video ili zvučnog formata. Ako vaš softver za reprodukciju filmova ne pronađe prikladne kôdeke, može ponuditi da ih instalira umjesto vas. U suprotnome, morat ćete kôdeke instalirati ručno - zatražite pomoć o ručnoj instalaciji, primjerice na forumima za podršku vaše Linux distribucije.

DVD diskovi mogu biti zaštićeni od kopiranja pomoću sustava zvanog CSS. To sprječava kopiranje DVD diskova, ali i da ih reproducirate osim ako nemate dodatni softver za rukovanje s zaštitom od kopiranja. Ovaj softver dostupan je u brojnim Linux distribucijama, ali se ne može legalno koristiti u svim zemljama. Za više informacija provjerite pri svojoj Linux distribuciji.

# Provjera DVD regije

DVD diskovi sadrže kôd regije, koji određuje u kojoj se regiji svijeta smiju reproducirati. Ako se regija vašeg računalnog DVD uređaja ne podudara s regijom DVD diska koji pokušavate reproducirati, nećete moći reproducirati DVD. Primjerice, ako imate DVD uređaj regije 1, moći ćete reproducirati samo DVD diskove iz Sjeverne Amerike.

Često je moguće promijeniti regiju koju koristi vaš DVD uređaj, ali to se može učiniti samo nekoliko puta prije nego što se trajno zaključa na jednu regiju. Za promjenu DVD regije vašeg računalnog DVD uređaja, koristite regionset.

Možete pronaći više informacija o DVD kôdovima regija na Wikipediji.