Profil boja je jednostavna datoteka koja izražava prostor boja ili odgovor uređaja.
Richard Hughes
richard@hughsie.com

# Što je profil boja?

Profil boja je skup podataka koji karakterizira ili uređaj poput projektora ili prostor boja kao što je sRGB.

Većina profila boja je u obliku ICC profila, što je mala datoteka s .ICC ili .ICM datotečnim nastavkom.

Profili boja mogu se ugraditi u slike kako bi se odredio raspon gamuta podataka. To osigurava da korisnici vide iste boje na različitim uređajima.

Svaki uređaj koji obrađuje boju trebao bi imati vlastiti ICC profil, a kada se to postigne kaže se da sustav ima kraj-u-kraj tijek rada upravljanja bojama . S ovom vrstom tijeka rada možete biti sigurni da se boje ne gube ili mijenjaju.