minnie_eg
amany.elguindy@gmail.com 2012
Ekaterina Gerasimova
kittykat3756@gmail.com 2012
Petr Kovar
pknbe@volny.cz 2014
Prikaz rasporeda tipkovnica na zaslonu prijave.

# Prikaz više rasporeda tipkovnice na zaslonu prijave

Možete promijeniti postavke rasporeda tipkovnice sustava kako bi dodali alternativne rasporede tipkovnice koje korisnici mogu odabrati na zaslonu prijave. Ovo može biti od pomoći korisnicima koji uobičajeno koriste rasporede tipkovnice različite od zadanih i koji žele imati te rasporede tipkovnice dostupne na zaslonu prijave.

# Promjena postavki rasporeda tipkovnice sustava

Potražite kôdove željenih jezičnih rasporeda u datoteci /usr/share/X11/xkb/rules/base.lst u odjeljku naziva ! layout.

Koristite localectl alat za promjenu postavki rasporeda tipkovnice sustava na sljedeći način:

    localectl set-x11-keymap raspored

Možete navesti više rasporeda kao popis odvojen zarezom. Primjerice, kako bi postavili hr kao zadani raspored, a us kao pomoćni raspored, pokrenite sljedeću naredbu:

    $ localectl set-x11-keymap hr,us

Odjavite se kako bi vidjeli jesu li postavljeni rasporedi dostupni na gornjoj traci zaslona prijave.

Zapamtite da možete koristiti localectl alat za određivanje zadanog modela, varijante i mogućnosti tipkovnice za cijeli sustav. Za više informacija pogledajte localectl(1) stranicu priručnika.

# Prikaz više rasporeda tipkovnice bez localectl korištenja

Na sustavima koji ne pružaju localectl alat, možete promijeniti postavke rasporeda tipkovnice sustava uređivanjem datoteke podešavanja u /usr/share/X11/xorg.conf.d/.

## Promjena postavki rasporeda tipkovnice sustava

Potražite kôdove željenih jezičnih rasporeda u datoteci /usr/share/X11/xkb/rules/base.lst u odjeljku naziva ! layout.

Dodajte kôdove jezičnih rasporeda u /usr/share/X11/xorg.conf.d/10-evdev.conf na sljedeći način:

    Section "InputClass"
      Identifier "evdev keyboard catchall"
      MatchIsKeyboard "on"
      MatchDevicePath "/dev/input/event*"
      Driver "evdev"
      Option "XkbLayout" "hr,en"
    EndSection

Više rasporeda može se dodati kao popis odvojen zarezom, kao što je prikazano u primjeru za hrvatski (hr) i engleski (en) raspored.

Odjavite se kako bi vidjeli jesu li postavljeni rasporedi dostupni na gornjoj traci zaslona prijave.