Projekt GNOME dokumentacije
gnome-doc-list@gnome.org
Tiffany Antopolski
tiffany.antopolski@gmail.com
Savjet o tome gdje pohraniti sigurnosne kopije i koju vrstu uređaja za pohranu koristiti.

# Gdje pohraniti sigurnosnu kopiju

Sigurnosne kopije datoteka trebali bi pohraniti negdje odvojeno od računala — primjerice, na vanjski čvrsti disk. Na taj način, ako se računalo pokvari, izgubi ili je ukradeno, sigurnosna kopija će i dalje biti netaknuta. Za najveću sigurnost, sigurnosnu kopiju ne biste trebali držati u istoj građevini u kojoj je vaše računalo. Ako dođe do požara ili krađe, obje kopije podataka mogu biti izgubljene ako se drže na istom mjestu.

Bitno je da odaberete prikladan medij sigurnosne kopije. Sigurnosne kopije morate pohraniti na uređaj koji ima dovoljan kapacitet diska za sve sigurnosno kopirane datoteke.

# Lokalne i udaljene mogućnosti pohrane

USB memorijska pohrana (mali kapacitet)

Unutrašnji čvrsti disk (velik kapacitet)

Vanjski čvrsti disk (uobičajeno veliki kapacitet)

Mrežni disk (veliki kapacitet)

Poslužitelj datoteka/sigurnosnih kopija (veliki kapacitet)

Zapisivi CD ili DVD (mali/srednji kapacitet)

Mrežna usluga sigurnosnog kopiranja (Amazon S3, primjerice; kapacitet ovisi o cijeni usluge)

Pojedine od ovih mogućnosti imaju dovoljan kapacitet da omoguće sigurnosnu kopiju svake datoteke na vašem sustavu, što je poznato kao potpuno sigurnosno kopiranje sustava.