Petr Kovar
pknbe@volny.cz 2014
Korištenje vjerodajnica Aktivnog direktorija ili IPA domene za prijavu u GNOME.

# Korištenje vjerodajnica tvrtke za prijavu u GNOME

Ako vaša mreža ima dostupan Aktivan direktorij ili IPA domenu, a vi imate račun domene, možete koristiti svoje vjerodajnice domene za prijavu u GNOME.

Ako je sustav uspješno podešen za račune domene, korisnici se mogu prijaviti u GNOME pomoću svojih računa. Na upit za prijavu, upišite korisničko ime domene nakon čega slijedi @ znak, a zatim naziv vaše domene. Primjerice, ako je naziv vaše domene primjer.com, a korisničko ime Goran, upišite:

    Goran@primjer.com

U slučajevima kada je sustav već podešen za račune domene, trebali bi vidjeti koristan savjet koji opisuje format prijave.

# Korištenje vjerodajnice tvrtke tijekom zaslona dobrodošlice

Ako još niste podesili sustav za vjerodajnice tvrtke, možete to učiniti na zaslonima Dobrodošlice koji su dio programa GNOME početno postavljanje.

## Podešavanje vjerodajnica tvrtke

Na zaslonu dobrodošlice Prijave, odaberite Poslovna prijava.

Upišite naziv svoje domene u polje Domena ako već nije unaprijed popunjeno.

U odgovarajuća polja upišite korisnika računa domene i lozinku.

Kliknite na Sljedeće.

Ovisno kako je domena podešena, može se pojaviti upit koji traži ime i lozinku administratora domene kako bi se prijava nastavila.

# Promjena u korištenje vjerodajnica tvrtke za prijavu u GNOME

Ako ste već završili početno postavljanje i želite pokrenuti račun domene za prijavu u GNOME, to možete učiniti u Korisnici panelu u GNOME postavkama.

## Podešavanje vjerodajnica tvrtke

Otvorite Aktivnosti pregled i počnite upisivati Korisnici.

Kliknite na Korisnici u bočnoj traci za otvaranje panela.

Kliknite na Otključaj… tipku i upišite administratorsku lozinku računala.

Kliknite na [+] tipku u donjem lijevom dijelu prozora.

Kliknite na Poslovna prijava tipku.

Upišite domenu, korisnika i lozinku za vaš poslovni račun zatim kliknite na Dodaj.

Ovisno o tome kako je vaša domena podešena, može se pojaviti upit koji traži ime i lozinku administratora domene kako bi nastavili prijavu.

# Rješavanje problema i napredno postavljanje

Naredba realm i njezine razne podnaredbe mogu se koristiti za rješavanje problema značajke poslovne prijave. Primjerice, kako bi vidjeli je li sustav podešen za poslovne prijave, pokrenite sljedeću naredbu:

    $ realm list

Mrežni administratori se potiču da se unaprijed pridruže radnim stanicama na relevantnoj domeni. To se može učiniti pomoću kickstart realm join naredbe ili pokretanja realm join na automatiziran način iz skripte.

# Saznajte više informacija

Realmd Administratorski priručnik pruža opširnije informacije o korištenju značajke poslovne prijave.