Labavi kabli i problemi s hardverom mogući su razlozi.
Projekt GNOME dokumentacije
gnome-doc-list@gnome.org

# Računalo se ne uključuje

Postoji niz razloga zašto se vaše računalo ne uključuje. Ova tema daje kratak pregled nekih mogućih razloga.

# Računalo nije priključeno, baterija je prazna ili je kabel labav

Provjerite jesu li kabli za napajanje računala čvrsto priključeni i je li utičnica napajanja uključena. Provjerite je li i monitor priključen i uključen. Ako imate prijenosnik, priključite kabel za punjenje (u slučaju da se ispraznio). Još možete provjeriti je li baterija ispravno postavljena (provjerite donju stranu prijenosnika) ako prijenosnik ima uklonjivu bateriju.

# Problem s hardverom računala

Komponenta vašeg računala može biti pokvarena ili neispravna. Ako je to slučaj, morat ćete dati svoje računalo na popravak. Uobičajeni kvarovi su pokvareno napajanje računala, nepravilno postavljene komponente (kao što su memorija ili RAM) i neispravna matična ploča.

# Računalo se oglasi zvučnim signalom i zatim isključi

Ako se računalo nekoliko puta oglasi zvučnim signalom kada ga uključite, a zatim se isključi (ili se ne pokrene), to može značiti da je otkrilo problem. Ti se zvučni signali ponekada nazivaju šifre zvučnih signala, a uzorak zvučnih signala treba vam reći u čemu je problem s računalom. Različiti proizvođači koriste različite zvučne kôdove, pa ćete morati pogledati priručnik matične ploče računala ili odnijeti svoje računalo na popravak.

# Ventilatori računala se okreću, ali ništa nema na zaslonu

Prva stvar koju trebate provjeriti je je li vaš monitor priključen i uključen.

Ovaj problem može biti posljedica hardverskog kvara. Ventilatori se mogu uključiti kada pritisnete tipku za uključivanje, ali se drugi ključni dijelovi računala možda neće uspjeti uključiti. U tom slučaju odnesite računalo na popravak.