Projekt GNOME dokumentacije
gnome-doc-list@gnome.org
Phil Bull
philbull@gmail.com
Ekaterina Gerasimova
kittykat3756@gmail.com
Michael Hill
mdhillca@gmail.com
Savjeti za smanjenje potrošnje energije računala.

# Štednja energije i produljenje trajanja baterije

Računala mogu koristiti mnogo energije. Koristeći neke jednostavne strategije uštede energije, možete smanjiti račun za električnu energiju i pomoći okolišu.

# Općeniti savjeti

Suspendirajte računalo kada ga ne koristite. To značajno smanjuje količinu potrošnje energije i računalo se može vrlo brzo vratiti iz suspenzije.

Isključite računalo ako ga ne koristite dulje vrijeme. Pojedini ljudi su zabrinuti da redovitim isključivanjem računala mogu uzrokovati njegovo brže kvarenje, ali to nije točno.

Koristite panel Energija u Postavkama za promjenu postavki energije. Postoje brojne mogućnosti koje će vam pomoći uštedjeti energiju: možete automatski isključiti zaslon nakon određenog vremena, omogućiti Automatsku štednju energije kada je baterija slaba i automatsku supenziju računala ako ga nećete koristiti određeno vrijeme.

Smanjite svjetlinu zaslona.

Isključite sve vanjske uređaje (poput pisača i skenera) kada ih ne koristite.

# Prijenosnici i ostali uređaji s baterijama

Smanjite svjetlinu zaslona. Napajanje zaslona čini značajan dio potrošnje energije prijenosnika.

Većina prijenosnika ima tipke na tipkovnici (ili prečace tipkovnice) za smanjivanje svjetline.

Ako vam neko vrijeme ne treba pristup internetu, isključite bežičnu ili Bluetooth karticu. Ovi uređaji rade emitirajući radio valove, što zahtijeva poprilično energije.

Pojedina računala imaju fizički prekidač za isključivanje, dok druga imaju prečac tipkovnice koji možete koristiti umjesto njega. Po potrebi ga ponovno možete uključiti.

# Napredni savjeti

Smanjite broj pokrenutih zadataka u pozadini. Računala troše više energije kada imaju više pokrenutih zadataka.

Većina pokrenutih aplikacija radi vrlo malo kada ih aktivno ne koristite. Ipak, aplikacije koje često preuzimaju podatke s interneta ili reproduciraju glazbu ili filmove mogu utjecati na potrošnju energije.