Suradnici wiki dokumentacije za Ubuntu
Projekt GNOME dokumentacije
gnome-doc-list@gnome.org
Prepoznavanje i rješavanje problema s bežičnim povezivanjima.

# Rješavanje problema bežične mreže

Ovo je vodič za rješavanje problema koji će vam pomoći da prepoznate i riješite probleme s bežičnom mrežom. Ako se iz nekog razloga ne možete povezati s bežičnom mrežom, pokušajte slijediti navedene upute.

Nastavit ćemo sa sljedećim koracima kako bismo vaše računalo povezali s internetom:

Obavljanje početne provjere

Prikupljanje informacija o vašem hardveru

Provjera vašeg hardvera

Pokušaj stvaranja povezivanja s vašim bežičnim usmjernikom

Obavljanje provjere vašeg modema i usmjernika

Kako biste započeli, kliknite na poveznicu Sljedeće desno na vrhu ili dnu stranice. Ova poveznica i druge slične njoj na sljedećim stranicama, vodit će vas kroz svaki korak u ovom vodiču.

# Korištenje naredbenog retka

Određene upute traže od vas upis naredbe u naredbeni redak (Terminal). Aplikaciju Terminal možete pronaći u Aktivnosti pregledu.

Ako niste upoznati s korištenjem naredbenog retka, ne brinite — ovaj vodič će vas uputiti na svaki korak. Sve što trebate zapamtiti je da su naredbe osjetljive na velika i mala slova (tako da ih morate upisati točno kako se ovdje pojavljuju) i pritisnuti Enter tipku nakon što upišete svaku naredbu kako biste ju pokrenuli.