Projekt GNOME dokumentacije
gnome-doc-list@gnome.org
Ekaterina Gerasimova
kittykat3756@gmail.com
Michael Hill
mdhillca@gmail.com
Administratorske ovlasti su potrebne za promjenu bitnih dijelova sustava.

# Kako administratorske ovlasti rade?

Kao i datoteke koje vi stvarate, vaše računalo ima brojne datoteke koje su potrebne za pravilan rad sustava. Ako se te bitne datoteke sustava nepravilno promijene, mogu prouzrokovati razne kvarove, pa su po zadanome zaštićene od promjena. Određene aplikacije isto mijenjaju bitne dijelove sustava, pa su i one zaštićene.

Način na koji su zaštićene je dopuštanje samo korisnicima s administratorskim ovlastima mijenjanje datoteka sustava ili korištenje aplikacija. U svakodnevnom korištenju nećete morati mijenjati nijednu datoteku sustava ili koristiti ove aplikacije, stoga po zadanome nemate administratorske ovlasti.

Ponekada morate koristiti te aplikacije, stoga privremeno možete dobiti administratorske ovlasti koje vam omogućuju stvaranje promjena. Ako aplikacija treba administratorske ovlasti, zatražit će vas vašu lozinku. Primjerice, ako želite instalirati neki novi softver, instalacijski program softvera (upravitelj paketa) zatražit će vašu administratorsku lozinku kako bi mogao dodati novu aplikaciju u sustav. Jednom kada instalacija završi, vaše administratorske ovlasti bit će ponovno ukinute.

Administratorske ovlasti povezane su s vašim korisničkim računom. Administrator korisniku je dopušteno imati ove ovlasti dok Standardnim korisnicima nije. Bez administratorskih ovlasti ne možete instalirati softver. Pojedini korisnički računi (primjerice, "root" korijenski račun) imaju trajne administratorske ovlasti. Ne bi trebali stalno koristiti administratorske ovlasti jer bi mogli slučajno promijeniti nešto što niste namjeravali (primjerice, slučajno brisanje potrebne datoteke sustava).

Ukratko, administratorske ovlasti omogućuju promjenu bitnih dijelova sustava kada je potrebno, ali vas sprječavaju da to učinite slučajno.

# Što “superuser” (superkorisnik) znači?

Korisnik s administratorskim ovlastima ponekad se naziva superuser (superkorisnik). Jednostavno zato što taj korisnik ima više ovlasti od običnih korisnika. Možete vidjeti ljude kako raspravljaju o stvarima kao što su su i sudo; ovo su programi koji privremeno daju "superuser" (administratorske) ovlasti.

# Zašto su administratorske ovlasti korisne?

Zahtijevanje od korisnika dobivanje administratorskih ovlasti prije bitnih promjena na sustavu je korisno jer pomaže u sprječavanju kvara vašeg sustava, namjernog ili nenamjernog.

Ako cijelo vrijeme imate administratorske ovlasti, možete slučajno promijeniti bitnu datoteku ili pokrenuti aplikaciju koja greškom mijenja nešto bitno. Samo po potrebi privremeno dobivanje administratratorskih ovlasti smanjuje rizik od nastanka tih grešaka.

Samo određenim pouzdanim korisnicima treba dodijeliti administratorske ovlasti. To sprječava druge korisnike da petljaju s računalom i rade stvari poput uklanjanja potrebnih aplikacija, instaliranja neželjenih aplikacija ili mijenjanja bitnih datoteka. Ovo je korisno sa sigurnosne točke stajališta.