Paul W. Frields
stickster@gmail.com
Morate navesti odgovarajući mrežni ulaz za omogućavanje/onemogućavanje pristupa mreži za program u vašem vatrozidu.

# Često korišteni mrežni ulazi

Ovo je popis mrežnih ulaza koje uobičajeno koriste aplikacije za pružanje mrežnih usluga, poput dijeljenja datoteka ili gledanja udaljene radne površine. Možete promijeniti vatrozid svoga sustava tako da blokiraju ili dopuštaju pristup tim aplikacijama. U upotrebi su tisuće ulaza, tako da ova tablica nije potpuna.

Ulaz | Naziv | Opis
--- | --- | ---
5353/udp | mDNS, Avahi | Dopušta sustavima da se međusobno pronađu i opisuju koje usluge nude, bez da morate ručno navoditi pojedinosti.
631/udp | Ispisivanje | Dopušta slanje zadataka ispisa na pisač preko mreže.
631/tcp | Ispisivanje | Dopušta dijeljenje pisača s drugim osobama putem mreže.
5298/tcp | Nazočnost | Dopušta vam prikaz svog stanja trenutnih poruka prema drugim osobama na mreži, kao što je “na mreži” ili “zauzet”.
5900/tcp | Udaljena radna površina | Dopušta vam dijeljenje radne površine kako bi je drugi ljudi mogli vidjeti ili pružiti pomoć na daljinu.
3689/tcp | Dijeljenje glazbe (DAAP) | Dopušta vam dijeljenje vaše fonoteke s drugima ljudima na vašoj mreži.