Anita Reitere
nitalynx@gmail.com
Provjera preostale količine tinte ili tonera u ulošcima za pisač.

# Kako provjeriti razinu tinte ili tonera u pisaču?

Način na koji ćete provjeriti koliko je tinte ili tonera ostalo u vašem pisaču ovisi o modelu i proizvođaču vašeg pisača te o upravljačkim programima i aplikacijama instaliranim na vašem računalu.

Pojedini pisači imaju ugrađeni zaslon za prikaz razine tinte i drugih korisnih informacija.

Pojedini pisači obavještavaju računalo o razinama tonera ili tinte, što se može pronaći na panelu Pisači u Postavkama. Razina tinte bit će prikazana s pojedinostima o pisaču ako je dostupna.

Upravljačke programe i alate stanja za većinu HP pisača pruža projekt HP Linux Imaging and Printing (HPLIP). Ostali proizvođači mogu isporučiti vlasničke upravljačke programe sa sličnim značajkama.

Alternativno, možete instalirati aplikaciju za provjeru ili nadgledanje razine tinte. Inkblot prikazuje stanje tinte za mnoge HP, Epson i Canon pisače. Provjerite nalazi li se vaš pisač na popisu podržanih modela. Još jedna aplikacija razine tinte za Epson i neke druge pisače je mtink.

Pojedini pisači još nisu dobro podržani na Linuxu, a drugi nisu dizajnirani za prijavu razine tinte.