Jana Svarova
jana.svarova@gmail.com 2015
Petr Kovar
pknbe@volny.cz 2019
Omogućavanje ili onemogućavanje pojedinih ili svih mrežnih računa.

# Omogućavanje ili onemogućavanje mrežnih računa

GNOME mrežni računi (GOA) koriste se za integraciju osobnih mrežnih računa s GNOME radnom površinom i aplikacijama. Korisnik može dodati svoje mrežne račune, poput Googla, Facebooka, Flickra, ownClouda i ostalih pomoću aplikacije Mrežni računi.

Kao administrator sustava, možete:

omogućiti mrežne račune;

omogućiti pojedine mrežne račune;

onemogućiti sve mrežne račune.

# Podešavanje mrežnih računa

Provjerite imate li instaliran gnome-online-accounts paket na vašem sustavu.

Stvorite datoteku ključa /etc/dconf/db/local.d/00-goa kako bi pružili informacije za lokalnu bazu podataka koja sadrži sljedeće podešavanje.

Za omogućavanje pojedinih pružatelja usluga:

[org/gnome/online-accounts] whitelisted-providers= ['google', 'facebook']

Za onemogućavanje svih pružatelja usluga:

[org/gnome/online-accounts] whitelisted-providers= ['']

Za omogućavanje svih dostupnih pružatelja usluga:

[org/gnome/online-accounts] whitelisted-providers= ['all']

Ovo je zadana postavka.

Kako bi spriječili korisnika da zaobiđe ove postavke, stvorite datoteku /etc/dconf/db/local.d/locks/goa sa sljedećim sadržajem:

# /etc/dconf/db/local.d/locks/goa

# Zaključavanje popisa pružatelja usluga kojima je dopušteno učitavanje /org/gnome/online-accounts/whitelisted-providers