Suradnici wiki dokumentacije za Ubuntu
Projekt GNOME dokumentacije
gnome-doc-list@gnome.org
Možda će vam trebati pojedinosti kao što je broj modela vašeg bežičnog uređaja u sljedećim koracima rješavanja problema.

# Rješavanje problema bežične mreže

Prikupljanje informacija o vašem mrežnom hardveru

U ovom koraku prikupit ćete podatke o svom bežičnom mrežnom uređaju. Način na koji ćete riješiti mnoge probleme s bežičnom mrežom ovisi o proizvođaču i broju modela bežičnog uređaja, stoga ćete morati zabilježiti te pojedinosti. Isto tako može biti korisna pojedina oprema koju ste dobili s vašim računalom, poput instalacijskih diskova za upravljački program uređaja. Potražite sljedeću opremu, ako ju još uvijek imate:

Pakiranje i upute za vaše bežične uređaje (posebno korisnički priručnik za vaš usmjernik)

Disk koji sadrži upravljačke programe za vaš bežični uređaj (čak i ako sadrži samo upravljačke programe za Windows)

Proizvođači i brojevi modela vašeg računala, bežičnog uređaja i usmjernika. Te informacije uobičajeno se nalaze na donjoj ili poleđini uređaja.

Bilo koja inačica ili brojevi revizija koji su ispisani na vašim bežičnim mrežnim uređajima ili njihovom pakiranju. Ovo može biti posebno korisno, stoga pozorno pogledajte.

Bilo što na disku s upravljačkim programom što identificira ili sam uređaj, njegovu inačicu “firmvera” ili komponente (čipset) koje koristi.

Ako je moguće, pokušajte pristupiti alternativnom internetskom povezivanju kako bi mogli preuzeti softver i upravljačke programe ako je potrebno. (Priključivanje svojeg računala izravno u usmjernik sa žičnim (Ethernet) mrežnim kabelom jedan je od načina za to, ali ga priključite samo kada je potrebno.)

Nakon što ste pribavili što više ovih informacija, kliknite Sljedeće.