Petr Kovar
pknbe@volny.cz 2013
Proširenja GNOME ljuske omogućuju prilagodbu zadanog sučelja GNOME ljuske.

# Što su proširenja GNOME ljuske?

Proširenja GNOME ljuske omogućuju prilagodbu zadanog sučelja GNOME ljuske i njegovih dijelova, poput upravljanja prozorima i pokretanja aplikacija.

Svako proširenje GNOME ljuske identificirano je jedinstvenim identifikatorom, uuid. uuid se još koristi za naziv direktorija u koji je instalirano proširenje. Proširenje možete instalirati po pojedinom korisniku u ~/.local/share/gnome-shell/extensions/<uuid> ili za cijeli sustav u /usr/share/gnome-shell/extensions/<uuid>.

Za prikaz instaliranih proširenja možete koristiti Looking Glass, integrirani alat otklanjanja grešaka GNOME ljuske.

# Prikaz instaliranih proširenja

Pritisnite Alt F2 tipke, upišite lg i pritisnite Enter tipku za otvaranje Looking Glass alata.

Na gornjoj traci Looking Glass alata kliknite na Extensions za otvaranje popisa instaliranih proširenja.